ફ્લૅટના કાર્પે‍ટ એરિયા બાબતે સ્પષ્ટતા કરવાનું બિલ્ડર માટે ફરજિયાત બનાવવામાં આવ્યું છે. આ નિયમ સમગ્ર દેશમાં એકસરખી રીતે લાગુ પાડવામાં આવશે. પરિણામે ફ્લૅટ ખરીદવા માગતા ગ્રાહકોને ગેરમાર્ગે દોરતા સુપર બિલ્ટ-અપ એરિયાના વિચારને પણ રદ કરવામાં આવ્યો છે. કન્સ્ટ્રક્શન શરૂ કરતાં પહેલાં તમામ જરૂરી મંજૂરી મેળવી હોવાની વિગતો વેબસાઇટ પર જાહેર કરવી પડશે. આમ કરવામાં નિષ્ફળ જનારાઓ પાસેથી પ્રોજેક્ટખર્ચના ૧૦ ટકા દંડ લેવામાં આવશે તથા વારંવાર આવો ગુનો કરનાર ડેવલપરને જેલભેગા કરવામાં આવશે. દરેક ડેવલપરે તેના પ્રોજેક્ટનું રેગ્યુલેટરી ઑથોરિટીમાં રજિસ્ટ્રેશન કરાવવું ફરજિયાત બનશે.